Сельсавет

**Сельсаве́т**, **се́льскі саве́т** (*с/с*) — назва адміністрацыйна-тэрытарыяльнай адзінкі Беларусі, мэханічна перанесеная з савецкіх часоў, а таксама ў Расеі (у некаторых рэгіёнах). Традыцыйная беларуская назва адпаведнай адміністрацына-тэрытарыльянай адзінкі ад часоў Вялікага Княства Літоўскага — староства.

## Этымалёгія
Паводле Этымалягічнага слоўніка беларускай мовы НАН Беларусі, слова «савет» ёсьць запазычаньнем з расейскага «совет», «советовать».

## Беларусь
Падзел на сельсаветы ўводзіўся пастановай ЦВК БССР ад 7 ліпеня 1924 году. Такі падзел застаўся ў Беларусі па распадзе СССР.

Сельсаветы ўваходзяць у склад раёнаў, аб’ядноўваючы на сваёй тэрыторыі некалькі сельскіх населеных пунктаў. Адміністрацыйны цэнтар сельсавету знаходзіцца ў аграгарадку, а пры яго адсутнасьці — у іншым населеным пункце на тэрыторыі сельсавету. Органам улады на тэрыторыі сельсавету зьяўляецца сельскі Савет народных дэпутатаў. На 1 лютага 2008 году ў Беларусі налічвалася 1465 саветаў дэпутатаў.

На 10 траўня 1922 году ў Беларускай ССР налічвалася 2051 сельсаветаў, на 1 студзеня 1925 году — 3405 сельсаветаў, на 2 студзеня 1925 году — 1202 сельсаветаў, на 1 студзеня 1926 году — 1202, на 1 студзеня 1927 году — 1661 сельсаветаў, на 1 студзеня 1930 году — 1446, на 15 лістапада 1930 году — 1440, на 15 лістапада 1931 году — 1418, на 1 ліпеня 1932 году — 1417, на 15 ліпеня 1934 году — 1427, на 15 жніўня 1935 году — 1472, на 1 кастрычніка 1938 году — 1420, на 1 сакавіка 1939 году — 1420, на 1 траўня 1940 году — 1398, на 1 студзеня 1941 году — 2808, на 1 студзеня 1947 году — 2522, на 1 траўня 1949 году — 2521, на 1 студзеня 1951 году — 2521, на 2 сьнежня 1953 году — 2520, на 1 сакавіка 1954 году — 2520, на ліпень 1954 году — 1923, на 1 студзеня 1959 году — 1881, на 1 студзеня 1964 году — 1528, на 1 студзеня 1965 году — 1521, на 7 студзеня 1965 году — 1520, на 1 ліпеня 1967 году — 1544, на 1 студзеня 1968 году — 1506, на 1 студзеня 1980 году — 1506, на 1 студзеня 1981 году — 1506, на 1 студзеня 1982 году — 1507, на 1 студзеня 1983 году — 1506, на 1 студзеня 1984 году — 1506, на 1 студзеня 1985 году — 1506, на 1 студзеня 1986 году — 1506, на 1 студзеня 1987 году — 1502, на 1 сьнежня 1988 году — 1482, на 1 студзеня 1991 году — 1480.

На 1 кастрычніка 1994 году ў Беларусі налічвалася 1448 сельсаветаў, на 1 студзеня 1999 году — 1456, па іншых зьвестках — 1506, на 1 студзеня 2003 году — 1427, на 1 студзеня 2004 году — 1439, на 1 кастрычніка 2004 году — 1390, на 1 студзеня 2007 году — 1446 (уключаючы і пасялковыя саветы), на 1 студзеня 2008 году — 1358, на 14 кастрычніка 2009 году — 1345, на 1 студзеня 2010 году — 1346, на 1 студзеня 2011 году — 1295, на 1 студзеня 2012 году — 1273 (не ўключаючы пасялковыя саветы)/1292 (уключаючы пасялковыя саветы), на 1 студзеня 2013 году — 1280, на 1 студзеня 2014 году — 1162 (не ўключаючы пасялковыя саветы)/1214 (уключаючы пасялковыя саветы), на 1 студзеня 2015 году — 1159, на 1 студзеня 2016 году — 1163, на 1 студзеня 2017 году — 1164, на 1 студзеня 2018 году — 1156, на 1 студзеня 2019 году — 1151.

## Дадатковыя зьвесткі
* У Беларусі самая распаўсюджаная назва сельсавету (на 1 студзеня 2010 году) — Кастрычніцкі, агулам іх налічваецца дзевяць. Далей ідуць Навасёлкаўскі — восем, Каменскі, Ленінскі — па шэсьць, Залескі, Першамайскі — па пяць, Гарадзецкі, Забалацкі, Кіраўскі, Навадворскі, Парэцкі — па чатыры.
* У Беларусі маецца некалькі сельсаветаў, у склад якіх уваходзіць толькі адзін населены пункт (на 1 студзеня 2010 году): Аброўскі, Багданаўскі, Глушкавіцкі, Навазасімавіцкі, Павіцьцеўскі, Радзілавіцкі.
* Найбольшая колькасьць сельсаветаў у вобласьці — на 1 студзеня 2004 году — у Менскай (308).
* Найменшая колькасьць сельсаветаў у вобласьці — на 1 студзеня 2004 году — у Гарадзенскай (189).
* Найбольшая колькасьць сельсаветаў у раёне — на 1 студзеня 2010 году — у Пінскім (24), затым ідзе Баранавіцкі раён, у якім налічваецца 21 сельсавет; на 1 студзеня 2003 году — у Гомельскім (25).
* Найменшая колькасьць сельсаветаў у раёне — на 1 студзеня 2010 году — у Нараўлянскім (чатыры); у Дрыбінскім, Краснапольскім, Крычаўскім, Прапойскім і Чэрыкаўскім раёнах (па пяць); на 1 студзеня 2003 году — у Крычаўскім, Нараўлянскім і Чэрыкаўскім раёнах (па пяць).

## Глядзіце таксама
* Воласьць
* Староства
* Гміна
* Сельская рада

## Крыніцы

Катэгорыя:Адміністрацыйна-тэрытарыяльныя адзінкі
Катэгорыя:Адміністрацыйна-тэрытарыяльны падзел Беларусі
Катэгорыя:Адміністрацыйна-тэрытарыяльны падзел Расеі